सोलहवीं लोक सभा

सोलहवीं लोक सभा के सदस्य 2014 के आम चुनाव के बाद चुने गए हैं जो कि 7 अप्रैल 2014 से 12 मई 2014 के मध्य 9 चरणों में संपन्न हुए थे। ये चुनाव भारतीय चुनाव आयोग द्वारा कराये गए। परिणाम 16 मई 2014 को आये। भारतीय जनता पार्टी (जो कि राजग का हिस्सा है) ने 543 में 282 सीटें प्राप्त कर पूर्ण बहुमत प्राप्त किया। भाजपा के प्रधानमंत्री पद के उम्मीद्वार नरेन्द्र मोदी ने 26 मई 2014 को भारत के पन्द्रहवें प्रधानमंत्री के रूप में शपथ ली। भारतीय राष्ट्रीय कांग्रेस को महज 44 सीटों से संतोष करना पड़ा। इस लोक सभा का पहला सत्र 4 जून से 11 जुलाई 2014 के मध्य हुआ। सोलहवीं लोक सभा विपक्ष का नेता कोई नहीं होगा क्योंकि भारतीय संसद के नियमानुसार, इस पद को पाने के लिए किसी दल के पास कम से कम लोक सभा के कुल सदस्यों का 10% सदस्य होना आवश्यक है। भारतीय राष्ट्रीय कांग्रेस के पास वर्तमान में 44 सीटें हैं जबकि ऑल इण्डिया अन्ना द्रविड़ मुनेत्र कड़गम के पास 37 सीटें हैं।

लोकसभा सदस्य 

 अध्यक्ष: सुमित्रा महाजन, भाजपा
 उपाध्यक्ष:  एम थंबीदुरई, अन्ना द्रमुक
 सदन का नेता: नरेन्द्र मोदी, भाजपा
 विपक्ष के नेता: कोई नहीं, क्योंकि किसी विपक्षी दल ने सभा की १०% सदस्यता प्राप्त नहीं की। फिलहाल ४८ सीटों के साथ सबसे बड़ा विपक्षी दल भारतीय राष्ट्रीय कांग्रेस हैं।
महासचिव: स्नेहलता श्रीवास्तव

वित्तीय जानकारी

विश्लेषित ५४२ सदस्यों में से, ४४३ (८२%) के पास  या अधिक की परिसम्पत्तियाँ हैं। १५वीं लोक सभा में, विश्लेषित ५२१ सदस्यों, ३०० (५८%) सदस्यों के पास  या अधिक की परिसम्पत्तियाँ थी।

प्रति सदस्य औसत परिसम्पत्तियाँ  हैं (२००९ में, यह आंकड़ा ) था।

सदस्यों की दलवार संख्या

इन्हें भी देखें 
 भारतीय आम चुनाव, 2014
 १६वीं लोक सभा के सदस्यों की सूची

सन्दर्भ 

लोक सभा